ddrg/super_eurlex huggingface dataset:
2000/538/EY: Komission päätös, tehty 1 päivänä syyskuuta 2000, tietyistä suu- ja sorkkataudin vastaisista suojatoimenpiteistä Kreikassa tehdyn päätöksen 2000/486/EY muuttamisesta (tiedoksiannettu numerolla K(2000) 2639) (ETA:n kannalta merkityksellinen teksti)



Virallinen lehti nro L 229 , 09/09/2000 s. 0059 - 0060



Komission päätös, tehty 1 päivänä syyskuuta 2000, tietyistä suu- ja sorkkataudin vastaisista suojatoimenpiteistä Kreikassa tehdyn päätöksen 2000/486/EY muuttamisesta (tiedoksiannettu numerolla K(2000) 2639) (ETA:n kannalta merkityksellinen teksti) (2000/538/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/622/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Kreikassa ilmenneiden suu- ja sorkkatautitapausten vuoksi tehtiin 31 päivänä heinäkuuta 2000 suu- ja sorkkataudin vastaisia suojatoimenpiteitä Kreikassa koskeva komission päätös 2000/486/EY(4) Kreikan toteuttamien valvontatoimenpiteiden vahvistamiseksi. (2) Taudin on ilmoitettu leviävän edelleen. (3) Taudin kehityksen perusteella on tarpeen laajentaa päätöksellä 2000/486/EY toteutettuja suojatoimenpiteitä koskemaan myös muita Kreikan osia. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/486/EY liitteet I ja II tämän päätöksen liitteellä. 2 artikla Jäsenvaltioiden on muutettava kauppaan soveltamiansa toimenpiteitä siten, että ne ovat tämän päätöksen mukaiset. Jäsenvaltioiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 1 päivänä syyskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 195, 1.8.2000, s. 59. LIITE Seuraavat nomokset: EUROS RODOPE KSANTHI
2000/511/EY: Komission päätös, tehty 26 päivänä heinäkuuta 2000, yhteisön taloudellisesta lisätuesta klassisen sikaruton hävittämiseksi Saksassa vuonna 1997 (tiedoksiannettu numerolla K(2000) 2284) (ETA:n kannalta merkityksellinen teksti) (Ainoastaan saksankielinen teksti on todistusvoimainen)



Virallinen lehti nro L 205 , 12/08/2000 s. 0014 - 0014



Komission päätös, tehty 26 päivänä heinäkuuta 2000, yhteisön taloudellisesta lisätuesta klassisen sikaruton hävittämiseksi Saksassa vuonna 1997 (tiedoksiannettu numerolla K(2000) 2284) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2000/511/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella 1258/1999/EY(2), ja erityisesti sen 3 artiklan 3 ja 5 kohdan, sekä katsoo seuraavaa: (1) Saksassa on todettu klassisen sikaruton tautipesäkkeitä vuonna 1997. Tämän taudin ilmeneminen aiheuttaa vakavan vaaran yhteisön sikakarjalle. Esitääkseen taudin mahdollisimman nopeaa hävittämistä yhteisö voi osallistua jäsenvaltiolle aiheutuvien tukikelpoisten menojen rahoitukseen. (2) Saksa esitti 26 päivänä toukokuuta 1998 korvaushakemuksen kaikista sen alueella vuonna 1997 aiheutuneista menoista. (3) Komissio on tehnyt päätökset 98/60/EY(3) ja 98/650/EY(4) yhteisön taloudellisesta tuesta klassisen sikaruton hävittämiseksi Saksassa. Kyseisten päätösten nojalla on maksettu ennakkona kaksi erää 7 miljoonan euron kokonaismäärästä. (4) Yhteisön taloudellisen tuen viimeisen erän määrä olisi vahvistettava. (5) Komissio on tarkastanut, että kaikkia yhteisön eläinlääkintäalan sääntöjä sovelletaan ja kaikkia yhteisön taloudellisen tuen edellytyksiä noudatetaan. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksa voi saada yhteisön taloudellisena tukena enintään 1750000 euron suuruisen kolmannen eli viimeisen erän vuonna 1997 ilmenneiden klassisen sikaruton tautipesäkkeiden torjuntatoimenpiteistä aiheutuneisiin tukikelpoisiin menoihin. 2 artikla Yhteisön taloudellisen tuen loppuosa maksetaan Saksalle heti kun tämä päätös on hyväksytty. 3 artikla Tämä päätös on osoitettu Saksan liittotasavallalle. Tehty Brysselissä 26 päivänä heinäkuuta 2000. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 160, 26.6.1999, s. 103. (3) EYVL L 16, 21.1.1998, s. 37. (4) EYVL L 309, 19.11.1998, s. 47.
2000/579/EY: Neuvoston päätös, tehty 18 päivänä syyskuuta 2000, alueiden komitean saksalaisen jäsenen nimeämisestä



Virallinen lehti nro L 243 , 28/09/2000 s. 0035 - 0035



Neuvoston päätös, tehty 18 päivänä syyskuuta 2000, alueiden komitean saksalaisen jäsenen nimeämisestä (2000/579/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut jäsenen paikka Gerd Walterin erottua, mikä on annettu neuvostolle tiedoksi 29. kesäkuuta 2000, ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Heide Simonis alueiden komitean jäseneksi Gerd Walterin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 18 päivänä syyskuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
2000/573/EY: Komission päätös, tehty 11 päivänä syyskuuta 2000, "alkuperätuotteen" käsitteen määritelmää koskevan poikkeuksen myöntämättä jättämisestä Turks- ja Caicossaarille CN-koodiin 100630 kuuluvan riisin osalta (tiedoksiannettu numerolla K(2000) 2652)



Virallinen lehti nro L 240 , 23/09/2000 s. 0025 - 0025



Komission päätös, tehty 11 päivänä syyskuuta 2000, "alkuperätuotteen" käsitteen määritelmää koskevan poikkeuksen myöntämättä jättämisestä Turks- ja Caicossaarille CN-koodiin 1006 30 kuuluvan riisin osalta (tiedoksiannettu numerolla K(2000) 2652) (2000/573/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY(1), sellaisena kuin se on muutettuna sen välitarkistuksesta tehdyllä päätöksellä 97/803/EY(2), ja erityisesti sen liitteessä II olevan 30 artiklan, sekä katsoo seuraavaa: (1) Edellä mainitun päätöksen "alkuperätuotteen" käsitteen määritelmää ja hallinnollisen yhteistyön menetelmiä koskevassa liitteessä II olevassa 30 artiklassa säädetään, että tietyin edellytyksin alkuperäsäännöistä voidaan myöntää poikkeuksia, jos se on olemassa olevien elinkeinojen kehittämisen tai uusien elinkeinojen luomisen vuoksi perusteltua. (2) Yhdistynyt kunigaskunta on pyytänyt Turks- ja Caicossaarille poikkeusta liitteen II mukaisesta alkuperäsäännöstä Turks- ja Caisossaarilla jalostetulle ja sieltä viedylle muulle kuin AKT-valtioista peräisin olevalle riisille viiden vuoden ajaksi 8950 tonnin vuotuiselle määrälle. (3) Liitteessä II olevassa 6 artiklassa säädetään AKT/MMA-kumulaatiosta. Turks- ja Caicossaarilla on mahdollisuus hankkia alueen AKT-maista peräisin olevaa riisiä. Tämän vuoksi voimassa olevien alkuperäsääntöjen soveltaminen ei vaikuta niiden teollisuuden mahdollisuuteen viedä riisiä yhteisöön. Tästä johtuen pyydetty poikkeus ei ole asianmukaisesti perusteltu liitteessä II olevan 30 artiklan 1 kohdassa tarkoitetussa mielessä eikä varsinkaan 30 artiklan 3 kohdan ja 30 artiklan 4 kohdassa tarkoitettujen kumulaatiota koskevien sääntöjen perusteella, ON TEHNYT TÄMÄN PÄÄTÖKSEN: 1 artikla Hylätään Yhdistyneen kuningaskunnan hallituksen Turks- ja Caicossaarten puolesta 21 päivänä kesäkuuta 2000 esittämä pyyntö poikkeuksen saamiseksi "alkuperätuotteen" käsitteen määritelmästä CN-koodiin 1006 30 kuuluvan riisin tuotannon osalta. 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä syyskuuta 2000. Komission puolesta Frederik Bolkestein Komission jäsen (1) EYVL L 263, 19.9.1991, s. 1. (2) EYVL L 329, 29.11.1997, s. 50.
2000/508/EY: Komission päätös, tehty 10 päivänä elokuuta 2000, päätöksen 92/160/ETY muuttamisesta Brasiliasta tuotavien hevoseläinten tuonnin osalta (tiedoksiannettu numerolla K(2000) 2490) (ETA:n kannalta merkityksellinen teksti)



Virallinen lehti nro L 204 , 11/08/2000 s. 0044 - 0044



Komission päätös, tehty 10 päivänä elokuuta 2000, päätöksen 92/160/ETY muuttamisesta Brasiliasta tuotavien hevoseläinten tuonnin osalta (tiedoksiannettu numerolla K(2000) 2490) (ETA:n kannalta merkityksellinen teksti) (2000/508/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan 2 kohdan, sekä katsoo seuraavaa: (1) Komission päätöksessä 92/160/ETY(2), sellaisena kuin se on viimeksi muutettuna päätöksellä 2000/163/EY(3), säädetään hevoseläinten tuontia koskevien säännösten alueellisesta soveltamisesta eräissä kolmansissa maissa. (2) Brasilian osavaltiot Sergipe ja Ceará mainitaan päätöksen 92/160/ETY liitteessä olevassa Brasilian sellaisten osavaltioiden luettelossa, joista jäsenvaltiot saavat tuoda hevoseläimiä. (3) Brasilia ilmoitti räkätautitapauksia esiintyneen työhevosissa eräissä Sergipen ja Cearán osavaltioiden osissa. Taudin alkuperää ei toistaiseksi tunneta. (4) Yhteisön lainsäädännön mukaisesti jäsenvaltiot saavat tuoda hevoseläimiä sellaisista kolmansista maista tai, kun on kyse virallisesta säännösten alueellisesta soveltamisesta, sellaisilta kolmansien maiden alueilta, joissa ei ole esiintynyt räkätautia vientiä edeltävien kuuden kuukauden aikana. Tämän vuoksi olisi soveliasta mukauttaa säännösten alueellista soveltamista kyseessä olevan maan tautitilanteen mukaisesti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan osavaltiot "Sergipe" ja "Ceará" päätöksen 92/160/ETY liitteessä olevasta Brasilian osavaltioiden luettelosta. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä elokuuta 2000. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 71, 18.3.1992, s. 27. (3) EYVL L 51, 24.2.2000, s. 46.
2000/578/EY: Neuvoston päätös, tehty 18 päivänä syyskuuta 2000, alueiden komitean belgialaisen varsinaisen jäsenen ja belgialaisen varajäsenen nimeämisestä



Virallinen lehti nro L 243 , 28/09/2000 s. 0034 - 0034



Neuvoston päätös, tehty 18 päivänä syyskuuta 2000, alueiden komitean belgialaisen varsinaisen jäsenen ja belgialaisen varajäsenen nimeämisestä (2000/578/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka Laurette Onkelinxin erottua ja varajäsenen paikka Maggy Yernan erottua; asiasta tiedotettiin neuvostolle 7 päivänä helmikuuta ja 7 päivänä kesäkuuta 2000, ja ottaa huomioon Belgian hallituksen ehdotuksen, ON PÄÄTTÄNYT SEURAAVAA: Ainoa artikla 1. Nimetään Hervé Hasquin alueiden komitean varsinaiseksi jäseneksi Laurette Onkelinxin tilalle tämän jäljellä olevaksi toimikaudeksi eli 25 päivään tammikuuta 2002 saakka. 2. Nimetään Rudi Demotte alueiden komitean varajäseneksi Maggy Yernan tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 18 päivänä syyskuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
2000/576/EY, Euratom: Neuvoston päätös, tehty 18 päivänä syyskuuta 2000, talous- ja sosiaalikomitean alankomaalaisen jäsenen nimeämisestä



Virallinen lehti nro L 243 , 28/09/2000 s. 0032 - 0032



Neuvoston päätös, tehty 18 päivänä syyskuuta 2000, talous- ja sosiaalikomitean alankomaalaisen jäsenen nimeämisestä (2000/576/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Philip H. Noordwalin erottua, mikä on annettu neuvostolle tiedoksi 12 päivänä lokakuuta 1999, ottaa huomioon Alankomaiden hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään A. M. Huntjens talous- ja sosiaalikomitean jäseneksi Philip H. Noordwalin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 18 päivänä syyskuuta 2000. Neuvoston puolesta Puheenjohtaja H. Védrine (1) EYVL L 257, 19.9.1998, s. 37.
2000/564/EY: Komission päätös, tehty 7 päivänä syyskuuta 2000, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, tehdyn päätöksen 93/693/EY muuttamisesta (tiedoksiannettu numerolla K(2000) 2498) (ETA:n kannalta merkityksellinen teksti)



Virallinen lehti nro L 236 , 20/09/2000 s. 0033 - 0034



Komission päätös, tehty 7 päivänä syyskuuta 2000, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, tehdyn päätöksen 93/693/EY muuttamisesta (tiedoksiannettu numerolla K(2000) 2498) (ETA:n kannalta merkityksellinen teksti) (2000/564/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan, sekä katsoo seuraavaa: (1) Komission päätöksessä 93/693/ETY(2), sellaisena kuin se on viimeksi muutettuna päätöksellä 2000/343/EY(3), vahvistetaan luettelo keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten. (2) Uuden-Seelannin toimivaltaiset eläinlääkintäviranomaiset ovat toimittaneet pyynnön keinosiemennysasemien, jotka on hyväksytty Uudesta-Seelannista yhteisöön tapahtuvaa naudansukuisten kotieläinten siemennesteen vientiä varten, luettelon täydentämisestä. (3) Komissio on saanut Uudelta-Seelannilta takeet direktiivin 88/407/ETY 9 artiklassa esitettyjen vaatimusten noudattamisesta. (4) Tämän vuoksi on tarpeen muuttaa Uuden-Seelannin hyväksyttyjen asemien luetteloa. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään seuraava keinosiemennysasema päätöksen 93/693/ETY liitteessä olevaan Uutta-Seelantia koskevaan vastaavaan luetteloon: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä syyskuuta 2000. Komission puolesta David Byrne Komission jäsen (1) EYVL L 194, 22.7.1988, s. 10. (2) EYVL L 320, 22.12.1993, s. 35. (3) EYVL L 119, 20.5.2000, s. 36.
2000/549/EY: Euroopan parlamentin päätös, tehty 6 päivänä heinäkuuta 2000, kuudennen, seitsemännen ja kahdeksannen Euroopan kehitysrahaston varainhoitovuoden 1998 tilinpäätöksestä



Virallinen lehti nro L 234 , 16/09/2000 s. 0041 - 0043

Virallinen lehti nro 121 , 24/04/2001 s. 0359 - 0362



Euroopan parlamentin päätös, tehty 6 päivänä heinäkuuta 2000, kuudennen, seitsemännen ja kahdeksannen Euroopan kehitysrahaston varainhoitovuoden 1998 tilinpäätöksestä (2000/549/EY) EUROOPAN PARLAMENTTI, joka ottaa huomioon EY:n perustamissopimuksen 276 artiklan, ottaa huomioon varainhoitoasetuksen 89 artiklan, jonka mukaan kaikkien yhteisön toimielinten on tehtävä kaikkensa toimiakseen vastuuvapautta koskevissa päätöksissä esitettyjen huomautusten mukaisesti, katsoo, että saman artiklan mukaisesti toimielinten on parlamentin pyynnöstä annettava myös selvitys toimenpiteistä, jotka on toteutettu näiden huomautusten perusteella, ja erityisesti ohjeista, jotka ne ovat osoittaneet talousarvion toteuttamiseen osallistuville yksiköilleen, ottaa huomioon neuvoston 13. maaliskuuta 2000 antaman suosituksen (C5-0154/2000), ottaa huomioon talousarvion valvontavaliokunnan mietinnön (A5-0167/2000), 1. panee merkille, että varainhoitovuoden 1998 hyväksytyt tulot ja menot olivat yhteensä 1469 miljoonaa euroa; 2. panee merkille, että kuudennen, seitsemännen ja kahdeksannen EKR:n taseet ja varojen käyttö olivat 31. joulukuuta 1998 seuraavat: KUUDENNEN EKR:N TASE 31. JOULUKUUTA 1998 >TAULUKON PAIKKA> >TAULUKON PAIKKA> MÄÄRÄRAHOJEN KÄYTTÖ - KUUDES EKR 31. JOULUKUUTA 1998 Varojen jakautuminen >TAULUKON PAIKKA> SEITSEMÄNNEN EKR:N TASE 31. JOULUKUUTA 1998 >TAULUKON PAIKKA> >TAULUKON PAIKKA> MÄÄRÄRAHOJEN KÄYTTÖ - SEITSEMÄS EKR 31. JOULUKUUTA 1998 Varojen jakautuminen >TAULUKON PAIKKA> KAHDEKSANNEN EKR:N TASE 31. JOULUKUUTA 1998 >TAULUKON PAIKKA> >TAULUKON PAIKKA> MÄÄRÄRAHOJEN KÄYTTÖ - KAHDEKSAS EKR 31. JOULUKUUTA 1998 Varojen jakautuminen >TAULUKON PAIKKA> 3. päättää tilit, jotka liittyvät kuudennen, seitsemännen ja kahdeksannen Euroopan kehitysrahaston toteutukseen varainhoitovuonna 1998; 4. kehottaa puhemiestä välittämään tämän päätöksen komissiolle, neuvostolle, yhteisöjen tuomioistuimelle, tilintarkastustuomioistuimelle, Euroopan investointipankille ja muille yhteisön elimille sekä julkaisemaan sen Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Nicole Fontaine
2000/603/EY: Neuvoston päätös, tehty 28 päivänä syyskuuta 2000, alueiden komitean kolmen belgialaisen jäsenen nimeämisestä



Virallinen lehti nro L 257 , 11/10/2000 s. 0027 - 0027



Neuvoston päätös, tehty 28 päivänä syyskuuta 2000, alueiden komitean kolmen belgialaisen jäsenen nimeämisestä (2000/603/EY) EUROOPAN UNIONIN NEUVOSTO, ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut kolme varsinaisen jäsenen paikkaa Johan SAUWENSin, Luc VAN DEN BOSSCHEn ja Karel DE GUCHTin erottua, mikä on annettu neuvostolle tiedoksi 28 päivänä elokuuta, 5 päivänä syyskuuta ja 12 päivänä syyskuuta 2000, ja ottaa huomioon Belgian hallituksen ehdotuksen, ON PÄÄTTÄNYT SEURAAVAA: Ainoa artikla Nimetään alueiden komitean varsinaisiksi jäseniksi Bert ANCIAUX Johan SAUWENSin tilalle, Gilbert BOSSUYT Luc VAN DEN BOSSCHEn tilalle ja Stefaan PLATTEAU Karel DE GUCHTin tilalle näiden jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 28 päivänä syyskuuta 2000. Neuvoston puolesta Puheenjohtaja D. Vaillant (1) EYVL L 28, 4.2.1998, s. 19.
Neuvoston päätös, tehty 28 päivänä syyskuuta 2000, Euroopan yhteisön ja Norjan kuningaskunnan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan



Virallinen lehti nro L 257 , 11/10/2000 s. 0023 - 0023



Neuvoston päätös, tehty 28 päivänä syyskuuta 2000, Euroopan yhteisön ja Norjan kuningaskunnan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan (2000/602/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan sekä 300 artiklan 2 kohdan ensimmäisen alakohdan toisen virkkeen, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93(3) 13 artiklassa säädetään, että seurantakeskus avataan kolmansille maille, jotka yhteisön ja jäsenvaltioiden tavoin pitävät seurantakeskuksen tavoitteita ja työtä tärkeänä. (2) Olisi hyväksyttävä yhteisön ja Norjan välinen sopimus, jonka komissio on neuvotellut yhteisön puolesta ja joka koskee Norjan osallistumista Euroopan huumausaineiden ja niiden väärinkäytön seurantakeskuksen toimintaan, ON PÄÄTTÄNYT SEURAAVAA: 1 artikla Euroopan yhteisön ja Norjan kuningaskunnan välinen sopimus Norjan osallistumisesta Euroopan huumausaineiden ja niiden väärinkäytön seurantakeskuksen toimintaan hyväksytään yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti ja antaa kyseisen sopimuksen 12 artiklan mukaisesti ilmoitus diplomaattinootilla(4). Tehty Brysselissä 28 päivänä syyskuuta 2000. Neuvoston puolesta Puheenjohtaja D. Vaillant (1) EYVL C 376 E, 28.12.1999, s. 58. (2) Lausunto annettu 16. kesäkuuta 2000 (ei vielä julkaistu virallisessa lehdessä). (3) EYVL L 36, 12.2.1993, s. 1, asetus sellaisena kuin se on muutettuna asetuksella (EY) N:o 3294/94 (EYVL L 341, 30.12.1994, s. 7). (4) Neuvoston pääsihteeristö huolehtii sopimuksen voimaantulopäivän julkaisemisesta Euroopan yhteisöjen virallisessa lehdessä.